งานนี้รัสเซีย ไม่ยอม ส่งเรือรบ แอดไมรอล กรีกอโรวิช มุ่งหน้าซีเรียแล้ว
(ภาพจากยุทูบ: Russia Army),สถานการณ์ในซีเรียระอุรัสเซียส่งเรือฟริเกตลำใหญ่ แอดไมรอล กรีกอโรวิช ติดตั้งขีปนาวุธนำวิถี พร้อมเรือรบ และเรือสนับสนุน มุ่งหน้าไปซีเรียแล้ว หลังประธานาธิบดีทรัมป์สั่งเรือพิฆาตยิงโทมาฮอว์กถล่มฐานทัพซีเรีย ,สำนักข่าวต่างประเทศรายงานว่า กองทัพรัสเซียส่งเรือรบ ฟริเกต แอดไมรอล กรีกอโรวิช Admiral Grigorovich จากทะเลดำ มุ่งหน้าไปยังเมืองตาร์ตุส เมืองท่าชายฝั่งของประเทศซีเรียแล้ว เนื่องจากเมืองแห่งนี้เป็นฐานทัพของเรือรบรัสเซียที่ปฏิบัติภารกิจในซีเรีย หลังจากประธานาธิบดีโดนัลด์ ทรัมป์แห่งสหรัฐฯ มีคำสั่งให้กองทัพระดมยิงขีปนาวุธร่อนนำวิถีพิสัยไกล โทมาฮอว์ก 59 ลูก จากเรือพิฆาต 2 ลำ ที่ลอยลำในทะเลเมดิเตอร์เรเนียน โจมตีฐานทัพอากาศ เซย์รัต ในเมืองฮอมส์ ทางตะวันตกของซีเรีย เมื่อเช้าวันที่ 7 เม.ย. โดยอ้างว่ารัฐบาลประธานาธิบดีบาชาร์ อัล อัสซาด แห่งซีเรียใช้อาวุธเคมีโจมตีพลเรือนในจังหวัดอิดลิบ จนเสียชีวิตเกือบ 100 ราย,สื่อทางการรัสเซียแจ้งว่า เรือฟริเกต แอดไมรอล กรีกอโรวิชของกองทัพเรือรัสเซีย จะปฏิบัติการอยู่ในภูมิภาคดังกล่าวเพื่อเปลี่ยนแปลงสถานการณ์ทางทหาร พร้อมกับเผยด้วยว่า เรือฟริเกต แอดไมรอล กรีโกวิชลำนี้ ติดตั้งขีปนาวุธนำวิถี รวมถึงระบบต่อต้านขีปนาวุธ, ปืนใหญ่, ปืนต่อต้านอากาศยาน, ตอร์ปิโด และลานจอดเฮลิคอปเตอร์ได้ 1 ลำ,ข่าวแจ้งว่า ก่อนหน้านี้ เรือฟริเกต แอดไมรอล กรีกอโรวิช ซึ่งเคยแล่นผ่านช่องแคบอังกฤษเพื่อมุ่งหน้าไปถล่มเมืองอเลปโปมาแล้ว ยังมีกองเรือรบอย่างน้อย 6 ลำ และเรือสนับสนุนอีก 4 ลำ ในทะเลเมดิเตอร์เรเนียน โดยก่อนหน้านี้โฆษกประจำตัวของประธานาธิบดีวลาดิเมียร์ ปูติน ได้กล่าวว่า การที่สหรัฐฯ ยิงโทมาฮอว์กถล่มฐานทัพอากาศซีเรีย ถือเป็นการกระทบความสัมพันธ์ระหว่างรัสเซียกับสหรัฐฯ อย่างรุนแรง รวมทั้งรัสเซียขอระงับข้อตกลงในบันทึกความเข้าใจร่วมกัน เกี่ยวกับการป้องกันความขัดแย้งกับกองทัพสหรัฐฯ ในซีเรีย ส่วนนายกรัฐมนตรีดมิทรี เมดเวเดฟ แห่งรัสเซีย ยังเตือนด้วยว่า การโจมตีซีเรียของสหรัฐฯ ได้ทำให้มอสโกกับวอชิงตันกำลังจะมี การต่อสู้กันทางทหาร ซึ่งจะเป็นผลดีกับกลุ่มก่อการร้าย.,ข่าวเกี่ยวข้อง,สหรัฐฯ ถล่มซีเรีย ตาย 6 รัสเซีย ขยับยกระดับป้องกันภัย สอยโทมาฮอว์ก 
สถานการณ์ในซีเรียระอุรัสเซียส่งเรือฟริเกตลำใหญ่ แอดไมรอล กรีกอโรวิช ติดตั้งขีปนาวุธนำวิถี พร้อมเรือรบ และเรือสนับสนุน มุ่งหน้าไปซีเรียแล้ว หลังประธานาธิบดีทรัมป์สั่งเรือพิฆาตยิงโทมาฮอว์กถล่มฐานทัพซีเรีย 
สหรัฐโจมตีซีเรีย,สหรัฐฯโจมตีซีเรีย,รัสเซีย,ซีเรีย,เรือรบ แอดไมรอล กรีกอโรวิช